Доңгак, Валерия Чаш-ооловна

Доңгак Валерия Чаш-ооловна (1964 чылдың март 22, Саглы, Өвүр, Тыва АССР) – Тываның музей ажылының хоочуну.

 Намдары 
Валерия Чаш-ооловна Доңгак 1964 чылдың март 22-де Тыва АССР-ниң Өвүр кожуунунуң Саглы сумузунга төрүттүнген. 

Тываның чурт-шинчилел музейинге 1994 чылда кадагалакчылап ажылдап эгелээн. Ооң соонда бойдус килдизиниң биче эртем ажылдакчызы кылдыр ажылдап тургаш, фонду килдизиниң улуг кадагалакчызы кылдыр ажылдап турган. Музейге 20 ажыг чыл дургузунда музейниң фондузунда бойдус-эртемниг чыыштың чүүлдерин кадаглаарынга улуг үлүг хуузун киирген.

В. Ч. Доңгак бодунуң фондузунуң чүүлдериниң санын көвүдедир талазы-биле, оларны шинчилээр талазы-биле база делгередир талазы-биле улуг ажылды кылып турган. Музейниң дыка хөй делгелгелерин кылып тургускан: "Кызыгаар чок куштар", "Аргаже кыйгыртканнар", "Күштүг боор кылдыр төрүттүнгеннер", билдингир таксидермист И. М. Путинцевтиң 85 харлаанга тураскааткан "Ийиги чуртталганы сөңнээр" деп делгелгези база үргүлчү музейде турар делгелгелерниң соавтору: "Тыва - Азия төвүнүң эртинези", "Тайга: бойдус-биле тудуш".

Эртем-практиктиг конференцияларга, семинарларга, төгерик столдарга база үргүлчү киржип турар.

Амгы үеде Валерия Чаш-ооловна Тыва Республиканың национал музейиниң бойдус болгаш чурт-шинчилел килдизиниң улуг эртем ажылдакчызы база проэвилелдиң даргазы.

 Бижээн чүүлдери 
Донгак, В. Ч. Естественнонаучные коллекции Национального музея Республики Тыва : состав и современное состояние // I Ермолаевские чтения, посвященные 120-летию со дня рождения первого директора Национального музея Республики Тыва В. П. Ермолаева. Кызыл, 2012. А. 122-126.

Донгак, В. Ч. Лекарственные растения в естественнонаучном фонде Национального музея Республики Тыва // Музей и вопросы сохранения, изучения и использования культурного наследия : материалы научно-практической конференции, посвященной 85-летию со дня рождения Н.М. Богатырева и 100-летию единения России и Тувы. Кызыл, 2014. А. 202-206.

Донгак, В. Ч. Обзор этномологической коллекции в Национальном музее Республики Тыва // Материалы конференций ГНИИ "Нацразвитие". Санкт-Петербург, 2016. А. 87-88.

Донгак, В. Ч., Кыргыс, Ч.С. Обзор коллекций: мелкие млекопитающие таксидермических работ в фондах Национального музея Республики Тыва / The collection review: Taxidermy works on small mammals based on the fund materials of the National Museum of the republic of Tuva // Вестник Восточно-Сибирского государственного института культуры. 2019. А. 67-78.

 Литература 
Валерия Чаш-ооловна Донгак : [о ветеране музея] // Национальный музей имени Алдан-Маадыр Республики Тыва (1929-2014) : юбилейный альбом, посвященный 85-летию основания музея. Новосибирск: Сиб. огни, 2014. А. 26.

Донгак Валерия Чаш-ооловна [о сотруднике музея] // Библиографический указатель. Национальный музей имени Алдан-Маадыр Республики Тыва - 90 лет: история и современность. Кызыл, 2019. А. 161-164.

 Шөлүглер 
1. Обзор коллекций: мелкие млекопитающие таксидермических работ в фондах Национального музея Республики Тыва
2. Выставка в лагере «Юность»

Аңгылал:Культура
Аңгылал:Музей ажылдакчызы